AGF henter Patrick Mortensen hjem til Superligaen fra norske Sarpsborg på en fire-årig kontrakt, bekræfter aarhusianerne.

AGF har i efteråret skreget på en angriber med mål i støvlerne. Nu skal Patrick Mortensen forsøge at leve op til forventningerne.

AGF har således hentet den 29-årige måltyv i norske Sarpsborg, hvor den tidligere Lyngby-angriber de seneste sæsoner år scoret 47 mål i 119 kampe.

- Vi har ønsket en spiller, der kan styrke vores gruppe af angribere. Det har vi nu fundet i skikkelse af Patrick Mortensen, som er en spiller, der over flere år har bevist sit værd som målscorer, siger AGF-sportschef Peter Christiansen til klubbens hjemmeside.

- Patrick er en intelligent angriber, der er god til at spille med ryggen til mål, og så tager han gerne nogen slag i boksen og har næse for alle typer af mål. Alt i alt en rigtig god angriber, som vi glæder os til at se på Fredensvang.

Patrick Mortensen er AGF's fjerde forstærkning i dette transfervindue.

KØB BILLETTER TIL AGF's KOMMENDE HJEMMEKAMPE HER!